techiaith/cofnodycynulliad_en-cy huggingface dataset:
English: But on a wider issue, the concerns on this side of the Chamber were to do with the fact that the things that she was saying didn't reflect what was in the report, and when Lynne Neagle, as Chair of the committee, was making the statement, Michelle Brown wasn't listening to what Lynne Neagle was saying. So, with the greatest respect, there's no wonder that erroneous statements are going to be made in the Chamber.
Welsh: Ond ar fater ehangach, roedd y pryderon ar yr ochr hon i'r Siambr yn ymwneud â'r ffaith nad oedd y pethau roedd hi'n eu dweud yn adlewyrchu'r hyn a oedd yn yr adroddiad, a phan oedd Lynne Neagle, fel Cadeirydd y pwyllgor, yn gwneud y datganiad, nid oedd Michelle Brown yn gwrando ar yr hyn yr oedd Lynne Neagle yn ei ddweud. Felly, gyda'r parch mwyaf, nid oes unrhyw syndod fod datganiadau gwallus yn mynd i gael eu gwneud yn y Siambr.
English: I take the point of order. You've raised it, it's on the record. Can I just say that Members have a right in a debate to use that time allocated to them to help further that debate? It's entirely up to them how they do it. I did ask for an apology. That apology was there. It might not have been as clear in the way - but it was there. And certainly, there are a lot of people who do several other things in this Chamber other than actually pay total attention. So, I think if I was to start to say that people should be listening totally, I think quite a few of you would be outwith any of the Standing Orders. The points you've made are on the record.
Welsh: Rwy'n derbyn y pwynt o drefn. Rydych wedi'i godi, mae wedi'i gofnodi. A gaf fi ddweud bod gan Aelodau hawl mewn dadl i ddefnyddio'r amser a ddyrannwyd iddynt i helpu i hyrwyddo'r ddadl honno? Mater iddynt hwy yn llwyr yw sut y maent yn ei wneud. Fe ofynnais am ymddiheuriad. Cafwyd yr ymddiheuriad hwnnw. Efallai nad oedd mor glir yn y ffordd - ond roedd yno. Ac yn sicr, mae llawer o bobl yn gwneud llawer o bethau eraill yn y Siambr ar wahân i gymryd sylw'n llawn. Felly, rwy'n credu pe bawn i'n dechrau dweud y dylai pobl fod yn gwrando'n astud, rwy'n meddwl y byddai cryn dipyn ohonoch chi'n torri rhai o'r Rheolau Sefydlog. Mae'r pwyntiau a wnaethoch wedi'u cofnodi.
English: We'll move on to the next item on the agenda, which is the Welsh Conservative debate on sight loss. I call on Angela Burns to move the motion. Angela.
Welsh: Symudwn ymlaen at yr eitem nesaf ar yr agenda, sef dadl y Ceidwadwyr Cymreig ar golli golwg. Galwaf ar Angela Burns i wneud y cynnig. Angela.
English: Thank you. I'm delighted to have the opportunity, Deputy Presiding Officer, to open the debate today. I want to begin by thanking Elin and the team at Royal National Institute of Blind People Cymru for their assistance in providing some excellent case studies and for enabling and illuminating and moving the patient panel, and I know a great number of them are with us today.
Welsh: Diolch. Rwy'n falch iawn o gael y cyfle i agor y ddadl heddiw, Ddirprwy Lywydd. Hoffwn ddechrau drwy ddiolch i Elin a'r tîm yn RNIB Cymru am eu cymorth yn darparu astudiaethau achos rhagorol ac am alluogi a goleuo a gweithredu'r panel cleifion, a gwn fod nifer fawr ohonynt gyda ni heddiw.
English: I have selected the amendment to the motion, and I call on the Minister for Health and Social Services to move formally amendment 1.
Welsh: Rwyf wedi dethol y gwelliant i'r cynnig, a dwi'n galw ar y Gweinidog Iechyd a Gwasanaethau Cymdeithasol i gynnig yn ffurfiol welliant 1.
English: Thank you. The contributions now are to be three minutes only. So, Helen Mary Jones.
Welsh: Diolch. Y cyfraniadau nawr i fod yn dri munud yn unig, felly. Helen Mary Jones.
English: I thank the Welsh Conservatives for tabling this debate, but I am disappointed that it's a 30-minute debate as opposed to one hour, because I think it's such a valuable subject. The fact that people have gone blind whilst waiting for treatment -
Welsh: Diolch i'r Ceidwadwyr Cymreig am gyflwyno'r ddadl hon, ond rwy'n siomedig mai dadl 30 munud yn unig ydyw yn hytrach nag un awr, oherwydd rwy'n credu ei fod yn destun pwysig iawn. Mae'r ffaith bod pobl wedi mynd yn ddall wrth aros am driniaeth -
English: I heard what you said there and I think it was very uncharitable. When was the last time you tabled a debate on eye care, and did you have any plans to do so before today?
Welsh: Clywais yr hyn a ddywedoch chi ac rwy'n credu ei fod yn angharedig iawn. Pa bryd oedd y tro diwethaf i chi gyflwyno dadl ar ofal llygad, ac a oedd gennych unrhyw fwriad o wneud hynny cyn heddiw?
English: Thank you very much and thank you for calling me. The Public Accounts Committee has been taking quite a lot of evidence around this, and the quality of the evidence given by the RNIB was absolutely excellent. I'd like to pay tribute to the work they do - particularly Gareth Davies, who is the RNIB stakeholder engagement lead - in advising people on the significance of the correspondence they get from their health board, because it's really important that patients know whether the cancellation of an appointment is something that should be contested, because of the urgency of their issue, or whether it's something that's entirely routine. The concern that the RNIB was raising was that people are having their appointments cancelled almost before they get the letter of the appointment. Clearly, there has been a major problem at Cardiff and Vale, which has certainly caused me to have a lot of individual correspondence -
Welsh: Diolch yn fawr iawn a diolch am fy ngalw. Mae'r Pwyllgor Cyfrifon Cyhoeddus wedi bod yn casglu cryn dipyn o dystiolaeth ar hyn, ac roedd ansawdd y dystiolaeth a roddodd yr RNIB yn rhagorol iawn. Hoffwn dalu teyrnged i'r gwaith a wnânt - yn enwedig Gareth Davies, sef arweinydd ymgysylltu â rhanddeiliaid yr RNIB - yn cynghori pobl ynghylch arwyddocâd yr ohebiaeth a gânt gan eu bwrdd iechyd, oherwydd mae'n bwysig iawn i gleifion wybod a yw canslo apwyntiad yn rhywbeth y dylent ei herio oherwydd y brys gyda'u problem, neu a yw'n rhywbeth cwbl arferol. Roedd yr RNIB yn pryderu fod apwyntiadau pobl yn cael eu canslo bron cyn iddynt gael y llythyr yn eu hysbysu am yr apwyntiad. Yn amlwg, mae Caerdydd a'r Fro wedi wynebu problem fawr, sydd wedi achosi i mi gael llawer o ohebiaeth gan unigolion -
English: One of the things that I find in my own constituency is people receiving letters cancelling their appointments, sometimes on the day of the appointment, and, very often, those letters not even being suitable for the visually impaired. They're in small font sizes and things. Is this the sort of problem you're also having in Cardiff and Vale?
Welsh: Un o'r pethau a welaf yn fy etholaeth yw pobl yn cael llythyrau'n canslo eu hapwyntiadau, weithiau ar ddiwrnod yr apwyntiad, ac yn aml iawn, nid yw'r llythyrau hynny hyd yn oed yn addas ar gyfer pobl â nam ar eu golwg. Maent mewn ffont bach a phethau. Ai dyma'r math o broblem rydych chi'n ei chael yng Nghaerdydd a'r Fro hefyd?
English: You do need to bring your comments to a close now.
Welsh: Mae angen i chi ddod â'ch sylwadau i ben yn awr.
English: Thank you, Presiding Officer, for calling me.
Welsh: Diolch am fy ngalw, Lywydd.
English: Thank you. I just wanted to say briefly, because I didn't have time to come in - I'll just declare an interest, my father has glaucoma - what wasn't mentioned in this debate was the way that some of the systems behind sight loss treatments are being privatised. My father has had a call from a private company in Preston to change his appointment from the Prince Charles Hospital in Merthyr to the Royal Glamorgan, and hasn't had an appointment in many, many months. It's not only him; since he's done some public work on this, people are being referred to services outside of their areas, because, simply, those particular appointments are not - specialists are not being held in those areas, so they can't be seen locally. What are you doing to challenge some of the operations behind this issue, if you have this new vision? Why are private companies involved in this process?
Welsh: Diolch. Roeddwn eisiau dweud yn fyr, am na chefais amser i ddod i mewn - rwyf am ddatgan buddiant, mae gan fy nhad glawcoma - yr hyn na soniwyd amdano yn y ddadl hon oedd y ffordd y mae rhai o'r systemau sydd y tu ôl i driniaethau colli golwg yn cael eu preifateiddio. Cafodd fy nhad alwad ffôn gan gwmni preifat yn Preston i newid ei apwyntiad o ysbyty'r Tywysog Siarl ym Merthyr i Ysbyty Brenhinol Morgannwg, ac nid yw wedi cael apwyntiad ers misoedd lawer. Nid ef yn unig; mae wedi gwneud rhywfaint o waith cyhoeddus ar hyn, mae pobl yn cael eu hatgyfeirio at wasanaethau y tu allan i'w hardaloedd, oherwydd, yn syml, nid yw'r apwyntiadau - nid oes arbenigwyr yn yr ardaloedd hynny, felly ni ellir eu gweld yn lleol. Beth ydych chi'n ei wneud i herio rhai o'r gweithredoedd y tu ôl i'r mater hwn, os oes gennych y weledigaeth newydd hon? Pam y mae cwmnïau preifat yn rhan o'r broses hon?
English: The proposal is to agree the motion without amendment. Does any Member object? [ Objection. ] I will defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebu. ] Dwi'n gohirio'r bleidlais, felly, ar yr eitem tan y cyfnod pleidleisio.
English: The next item is the Welsh Conservatives' debate on the ambition of the 'Cymraeg 2050' strategy of reaching a million Welsh speakers in a generation. I call on Suzy Davies to move the motion
Welsh: Yr eitem nesaf yw dadl y Ceidwadwyr Cymreig ar uchelgais y strategaeth 'Cymraeg 2050' o gyrraedd miliwn o siaradwyr Cymraeg mewn cenhedlaeth. Dwi'n galw ar Suzy Davies i wneud y cynnig.
English: Thank you very much, Llywydd. Could I thank Members in advance for their contributions to today's taster debate on one small area of the Welsh Government's strategy for a million Welsh speakers by 2050? As you can see from the motion, I didn't want to do a broad sweep over the strategy or do a deep dive. This is an opportunity to discuss how to improve the scrutiny of the strategy and additional ideas on how to strengthen the part of it that deals with small and medium-sized enterprises - by far the largest cohort of businesses in Wales.
Welsh: Diolch yn fawr, Llywydd. Jest gaf i ddiolch i Aelodau ymlaen llaw am eu cyfraniadau yn y ddadl flasu - taster session - heddiw ar un maes bach o strategaeth Llywodraeth Cymru ar gyfer miliwn o siaradwyr Cymraeg erbyn 2050? Fel y gwelwch o'r cynnig, doeddwn i ddim am sgubo'n eang dros y strategaeth na deifio'n ddwfn. Mae'n gyfle inni drafod sut i wella'r broses o graffu ar y strategaeth a syniadau ychwanegol ar sut i gryfhau'r rhan ohoni sy'n ymwneud â busnesau micro, bach a chanolig, sef y mwyafrif o fusnesau yng Nghymru o bell ffordd.
English: Thank you. I have selected the three amendments to the motion. If amendment 1 is agreed, amendments 2 and 3 will be deselected. Can I ask the Minister for International Relations and Welsh Language to move formally amendment 1, tabled in the name of Rebecca Evans?
Welsh: Diolch. Rwyf wedi dethol y tri gwelliant i'r cynnig. Os derbynnir gwelliant 1, caiff gwelliannau 2 a 3 eu dad-ddethol. A gaf fi ofyn i Weinidog y Gymraeg a Chysylltiadau Rhyngwladol gynnig gwelliant 1, a gyflwynwyd yn enw Rebecca Evans, yn ffurfiol?
English: I just explained that there's no reason at all to think that our purpose is to undermine the Welsh language rights and the purpose of the commissioner. What I want to do is to expand that to ensure that there's no threat to Welsh language rights in an unconscious way.
Welsh: Rwy jest wedi esbonio does dim rheswm o gwbl i feddwl mai ein pwrpas ni yw i danseilio hawliau'r Gymraeg a phwrpas y comisiynydd. Beth rwy am wneud yw ehangu hynny er mwyn bod yn siŵr does dim bygythiad i hawliau'r Gymraeg mewn ffordd anwybyddus.
English: Thank you, but, with respect, I would say that the purpose of the commissioner's office is to safeguard and reinforce the status of the Welsh language, not non-Welsh speakers. I think that might confuse the function generally if it were to be done through the same office. But thank you for that intervention. Perhaps it'll come as no great surprise - and I would say this - when Conservative candidates in target seats publicly complain about bilingual signage and call for the abolition of this Parliament and, in that, any hope of increasing the number of Welsh speakers. I would urge the Conservative Party to please have a word with those people. In concluding, I would also like to say that we do need to look at what needs to happen now. We need action from the Government rather than more dragging of feet, which is the basis of amendment 3. I think we have waited long enough for the introduction of the Welsh language standards in all the remaining areas, which are housing associations, buses and trains, energy and water, telecommunications companies, and so on and so forth. Where are they? I would urge the Minister to make a pledge in the Chamber this afternoon that a comprehensive timetable will be published before recess in responding to this debate. Thank you.
Welsh: Diolch am hynny. Mi fuaswn i'n dweud, gyda pharch, mai pwrpas swyddfa'r comisiynydd yw i ddiogelu ac atgyfnerthu statws y Gymraeg, nid y di-Gymraeg, ac rwy'n meddwl byddai hynny yn cymhlethu pethau efallai, yn tanseilio y swyddogaeth hynny yn gyffredinol pe byddem ni'n ei wneud e trwy'r un peth. Ond diolch am yr ymyriad yna. Efallai fod hyn ddim yn llawer o syndod - ac mi fuaswn i yn dweud hyn - pan fo ymgeiswyr y blaid Geidwadol mewn seddi targed yn cwyno'n gyhoeddus am arwyddion dwyieithog ac yn galw am ddiddymu'r Senedd hon a, thrwy hynny, wrth gwrs, unrhyw obaith o gynyddu nifer y siaradwyr Cymraeg. Mi fuaswn i'n annog y blaid Geidwadol plîs i gael gair gyda'r rheini. Wrth gloi, mi fuaswn i eisiau dweud hefyd fod angen i ni edrych ar beth sydd angen digwydd nawr. Mae angen gweithredu gan y Llywodraeth yn hytrach na mwy o lusgo traed, sef sail gwelliant 3. Rwy'n credu ein bod ni wedi disgwyl yn ddigon hir am gyflwyno safonau'r Gymraeg yn yr holl feysydd sy'n weddill, sef cymdeithasau tai, bysiau a threnau, dŵr ac ynni, cwmnïau telathrebu, ac yn y blaen, ac yn y blaen. Ble maen nhw? Fe fyddwn i'n erfyn ar y Gweinidog i roi addewid y prynhawn yma ar lawr y Senedd y bydd amserlen gynhwysfawr yn cael ei chyhoeddi cyn y toriad wrth ymateb i'r ddadl hon. Diolch.
English: Thank you. I now call on Suzy Davies to reply to the debate.
Welsh: Diolch. Galwaf yn awr ar Suzy Davies i ymateb i'r ddadl.
English: Thank you. The proposal is to agree the motion without amendments. Does any Member object? [ Objection.] Object. Therefore, we will defer voting under this item until voting time.
Welsh: Diolch. Y cynnig yw derbyn y cynnig heb welliannau. A oes unrhyw Aelod yn gwrthwynebu? [ Gwrthwynebiad.] Gwrthwynebu. Felly, gohiriwn y bleidlais o dan yr eitem hon tan y cyfnod pleidleisio.
English: We have now reached voting time. Unless three Members wish for the bell to be rung, I will proceed directly to the voting. Okay. Thank you. The first vote this afternoon then is the debate on a Member's legislative proposal - health service management. I call for a vote on the motion tabled in the name of Helen Mary. Open the vote. Close the vote. For the motion 25, one abstention, 21 against. Therefore, the motion is agreed.
Welsh: Rydym wedi cyrraedd y cyfnod pleidleisio yn awr. Oni bai fod tri Aelod yn dymuno i'r gloch gael ei chanu, symudaf yn syth at y pleidleisio. O'r gorau. Diolch. Y bleidlais gyntaf y prynhawn yma yw'r ddadl ar gynnig deddfwriaethol gan Aelod - rheoli'r gwasanaeth iechyd. Galwaf am bleidlais ar y cynnig a gyflwynwyd yn enw Helen Mary. Agor y bleidlais. Cau'r bleidlais. O blaid y cynnig 25, roedd un yn ymatal, a 21 yn erbyn. Felly, derbyniwyd y cynnig.
English: We now move to the Welsh Conservative debate on sight loss, and I call for a vote on the motion tabled in the name of Darren Millar. If the proposal is not agreed, we will vote on the amendments tabled to the motion. Open the vote. Close the vote. For the motion 20, no abstentions, 27 against. Therefore, the motion is not agreed.
Welsh: Symudwn yn awr at ddadl y Ceidwadwyr Cymreig ar golli golwg, a galwaf am bleidlais ar y cynnig a gyflwynwyd yn enw Darren Millar. Os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 20, neb yn ymatal, 27 yn erbyn. Felly, gwrthodwyd y cynnig.
English: And we go to vote on the amendment. So, I call for a vote on amendment 1, tabled in the name of Rebecca Evans. Open the vote. Close the vote. For the motion 30, no abstentions, 17 against. Therefore, amendment 1 is agreed.
Welsh: A symudwn ymlaen i bleidleisio ar y gwelliant. Felly, galwaf am bleidlais ar welliant 1 a gyflwynwyd yn enw Rebecca Evans. Agor y bleidlais. Cau'r bleidlais. O blaid y cynnig 30, neb yn ymatal, 17 yn erbyn. Felly, derbyniwyd gwelliant 1.
English: Open the vote. Close the vote. For the amended motion 38, three abstentions, six against. Therefore, the motion as amended is agreed.
Welsh: Agor y bleidlais. Cau'r bleidlais. O blaid y cynnig fel y'i diwygiwyd 38, roedd tri yn ymatal, a chwech yn erbyn. Felly, derbyniwyd y cynnig fel y'i diwygiwyd.
English: The next vote is the Welsh Conservative debate on the ambition of the Cymraeg 2050 strategy of reaching 1 million Welsh speakers in a generation. I call for a vote on the motion tabled in the name of Darren Millar. Again, if the proposal is not agreed, we will vote on the amendments tabled to the motion. Open the vote. Close the vote. For the motion 11, three abstentions, 33 against. Therefore, the motion is not agreed.
Welsh: Y bleidlais nesaf yw dadl y Ceidwadwyr Cymreig ar uchelgais y strategaeth Cymraeg 2050 o gyrraedd 1 filiwn o siaradwyr Cymraeg mewn cenhedlaeth. Galwaf am bleidlais ar y cynnig a gyflwynwyd yn enw Darren Millar. Unwaith eto, os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 11, roedd tri yn ymatal, a 33 yn erbyn. Felly, gwrthodwyd y cynnig.
English: And we move to vote to the amendments. If amendment 1 is agreed, amendments 2 and 3 will be deselected. I call for a vote on amendment 1, tabled in the name of Rebecca Evans. Open the vote. Close the vote. For the amendment 27, three abstentions, 17 against. Therefore, amendment 1 is agreed. Amendments 2 and 3 are therefore deselected.
Welsh: A symudwn ymlaen i bleidleisio ar y gwelliannau. Os derbynnir gwelliant 1, caiff gwelliannau 2 a 3 eu dad-ddethol. Galwaf am bleidlais ar welliant 1 a gyflwynwyd yn enw Rebecca Evans. Agor y bleidlais. Cau'r bleidlais. O blaid y gwelliant 27, roedd tri yn ymatal, 17 yn erbyn. Felly, derbyniwyd gwelliant 1, a chaiff gwelliannau 2 a 3 eu dad-ddethol.
English: And we now call for a vote on the motion as amended.
Welsh: A galwn yn awr am bleidlais ar y cynnig fel y'i diwygiwyd.
English: Open the vote. Close the vote. For the amended motion 27, 11 abstentions, nine against. Therefore, the motion as amended is agreed.
Welsh: Agor y bleidlais. Cau'r bleidlais. O blaid y cynnig fel y'i diwygiwyd 27, roedd 11 yn ymatal, a naw yn erbyn. Felly, derbyniwyd y cynnig fel y'i diwygiwyd.
English: We now move to the short debate. If Members are leaving the Chamber, can you do so quickly? I'm now going to move to the short debate, and I call on Jack Sargeant to speak on the topic he has chosen. Jack.
Welsh: Symudwn yn awr at y ddadl fer. Os oes Aelodau'n gadael y Siambr, a allwch wneud hynny'n gyflym? Rwy'n mynd i symud ymlaen i'r ddadl fer yn awr, a galwaf ar Jack Sargeant i siarad am y pwnc a ddewiswyd ganddo. Jack.
English: Diolch, Deputy Llywydd. To start, I would like to offer a minute of my time today to a colleague from across the benches, Darren Millar. Deputy Llywydd, I'm delighted to lead this short debate on the topic I have chosen - action for kinder politics: a route-map for creating kinder communities across Wales. In September last year I was very pleased to lead my first short debate in the Senedd Chamber, specifically on kindness in our political debate, and since then we have seen references to kinder politics in this Chamber from Members from across political parties, and, of course, the Deputy Presiding Officer herself. Now, that is very, very good to see. However, there is still more to do. We have to turn words into action because we all know - even today, even in this very Chamber - there is still evidence of the type of politics that we do not want to see, and we also see this in our wider political debate, often over social media.
Welsh: Diolch, Ddirprwy Lywydd. I ddechrau, hoffwn gynnig munud o fy amser heddiw i gyd-Aelod ar y meinciau gyferbyn, Darren Millar. Ddirprwy Lywydd, mae'n bleser gennyf arwain y ddadl fer hon ar y pwnc a ddewsiais - camau at wleidyddiaeth garedicach: cynllun ar gyfer creu cymunedau caredicach ledled Cymru. Ym mis Medi y llynedd, roeddwn yn falch iawn o arwain fy nadl fer gyntaf yn Siambr y Senedd, yn benodol ar garedigrwydd yn ein dadleuon gwleidyddol, ac ers hynny rydym wedi gweld cyfeiriadau at wleidyddiaeth garedicach yn y Siambr hon gan Aelodau o bob plaid wleidyddol, ac wrth gwrs, gan y Dirprwy Lywydd ei hun. Nawr, mae hynny'n dda iawn i'w weld. Fodd bynnag, mae mwy i'w wneud o hyd. Rhaid inni droi geiriau'n weithredoedd oherwydd mae pawb ohonom yn gwybod - hyd yn oed heddiw, hyd yn oed yn y Siambr hon - fod tystiolaeth o hyd o'r math o wleidyddiaeth nad ydym am ei gweld, ac rydym hefyd yn gweld hyn yn ein dadleuon gwleidyddol ehangach, yn aml dros y cyfryngau cymdeithasol.